E o goană furibundă, nimeni nu mai are răbdare, nimic nu mai impresionează, nimic nu mai are valoare, nu ne mai rezervăm timp să gîndim pe îndelete, să aprofundăm ce ni se întîmplă, ne înfigem colții în lucruri pe care nu le înțelegem, mestecăm concepte și idei pe care nu le putem înghiți, dar care pretindem că ne țin de foame spirituală, ne declarăm prea ocupați să pierdem vremea cu nimicuri, altădată, importante, deși mai ales cu nimicuri o consumăm.